Í nýlegum og nýrri bílum er oft svokallaður start / stop búnaður eða stop / start búnaður sem sjálfkrafa drepur á vélinni og startar henni aftur til að draga úr eldsneytisnotkun og útblæstri skaðlegra efna . Algengast er að fólk taki eftir þessum búnaði þegar það er stopp á ljósum eða miklum umferðarhnútum . Sparnaður við slíkan búnað er talinn vera 3 - 10% á eldsneyti og útblæstri . Í sjálfskiptum bílum gerist þetta sjálfkrafa þegar bíll stöðvast og fótbremsu er haldið niðri . Í beinskiptum bílum þarf að stíga á bremsu og kúplingu , taka úr gír og sleppa kúplingu til að vélin drepi á sér . Vélin drepur ekki á sér þegar bíllinn er á hreyfingu . Þega kúplingu er stigið niður aftur startar bíllinn sér sjálfkrafa aftur . Vélin getur startað sér sjálfkrafa aftur líka ef mikið álag er á rafkerfi eins og loftræsting er hátt stillt . Ef rafgeymir er lélegur sér tölvan um að slökkva á þessu kerfi og er oft fyrsta vísbending þess að skipta þurfi um rafgeymi . ATH : Sérstakan start / stop rafgeymi þarf til að þola álagið sem fylgir því að drepa oft á og starta vélinni . Tvær tegundir start / stop rafgeyma hafa öllu jafna verið settar í þess lags bíla , þurrgeymi AGM ( Absorbed Glass Mat ) og sýrugeymi EFB ( Enhanced Flooded Battery ) . Best er að fylgja því sem framleiðandi hefur sett í upprunalega hvort sem það er AGM eða EFB . Þessar tvær tegundir eru gerðar fyrir álagið sem rafgeymir þarf að þola við að starta vélinni oft . Yfirleitt er hægt að slökkva á þessu kerfi með takka eða inn í tölvukerfi bílsins ef fólki finnst þetta hvimleitt .